शहर की प्रतिभाओं को मिला सावत्री बाई फुले सम्मान
रविवार को विश्वकर्मा मंदिर में अटल मानव समस्या निवारण समिति ने महिला सम्मान कार्यक्रम का आयोजन किया। इस मौके पर शहर की प्रतिभाओं को सावित्री बाई फुले सम्मान से सम्मानित किया गया। कार्यक्रम में बड़ी संख्या में महिलाएं मौजूद थीं। अतिथियों ने महिलाओं को हर क्षेत्र में आगे आने पर जोर दिया।
इस मौके पर सांसद ज्योति धुर्वे ने कहा महिला हर क्षेत्र में आगे आएं और शिक्षा के प्रति जागरूक हों। हेमंत खंडेलवाल ने कहा प्रदेश सरकार ने महिलाओं के लिए अनेक योजनाएं बनाई हैं। उन्होंने कन्यादान, लाडली लक्ष्मी योजनाओं का उल्लेख किया। अलकेश आर्य ने कहा बेटी शिक्षित और आगे बढ़ेगी, तो देश भी उन्नति करेगा। महिला सेल प्रभारी इंस्पेक्टर प्रीति तिवारी ने कहा महिला सशक्त और स्वावलंबी बनें। उन्होंने महिलाओं को उनकी सुरक्षा के प्रति जागरूक करते हुए कुछ जरूरी सुझाव दिए। मंच का संचालन गोपाल साहू अौर आभार राजेंद्र सिंह चौहान ने व्यक्त किया।
इनका हुआ सम्मान
रोशनी सुभाष राठौर- प्रदेश में एमए संस्कृत विषय में द्वितीय स्थान प्राप्त करने पर, काजल रमेश राठौर को संस्कृत विषय में प्रदेश में प्रथम आने पर और प्रमिला घोरे को उनकी बेटी पूनम घोरे को अच्छी परवरिश देने व आर्थिक परिस्थितियों के बाद भी स्वाभिमान के साथ शिक्षा देने के लिए अतिथियों ने स्मृति चिन्ह देकर सम्मानित किया।
बैतूल . विश्वकर्मा मंदिर में प्रतिभाओं को सम्मानित करते अतिथि।
आयोजन
hin_Deva hin_Deva hin_Deva hin_Deva hin_Deva hin_Deva bho_Deva